section_heading: Opis dobra
paragraph_text: Crkva Bezgrešnog začeća Blažene Djevice Marije sagrađena je početkom 19. st. na Pjaci, slikovitom seoskom trgu. Podignuta je na dnu trga popločanog kamenim pločama. Ulaznim pročeljem okrenuta je prema istoku, zidana je kamenom slaganim u pravilne redove, dvostrešno krovište crkve pokriveno je kupom kanalicom, a u osi pročelja je trostruka preslica s volutama. Na crkvi se osobito ističe pročelje, na kojem je naknadno dograđen sat s dvostrešnim krovićem, a čitavo zadnje odiše suzdržanim barokom.